《荣木和陶靖节韵》
宋代·程洵

我卜我居，游息在兹。有荣者木，日封殖之。本根既固，发生以时。

我时倾瞻，中心慨而。维人之生，孰本孰根。惟皇降衷，天理具存。

是曰成性，道义之门。钦斯承斯，大化以敦。嗟彼世人，自安浅陋。

德不图新，恶或念旧。有干惟禄，有觊惟富。孰能毅然，不为利疚。

我怀师训，罔敢失坠。匪道曷从，匪义曷畏。圣门虽远，率焉以冀。

庶几疲驽，久亦告至。

作者简介：程洵，字允夫，南宋婺源（今属江西省）人。为朱熹门人，潜心理学，是程朱学派的重要学者。孝宗淳熙十一年（1184）始出任衡阳主簿。十四年又暂代石鼓书院山长，以宣扬朱子张子之学为要务，一时“士友云集，登其门者，如出晦庵之门”（清康熙《衡州府志》）。在衡期间留有题咏石鼓诗若干首，旧志收录4首。曾为衡阳花药山杜（甫）黄（庭坚）二公祠作记，并编纂首部《石鼓书院志》（后散失）。后任卢陵录参，以伪学去官。著有《克斋集》。